સિડનીઃ ઓસ્ટ્રેલિયન ઓલરાઉન્ડર શેન વોટસને આશા વ્યક્ત કરી છે કે તે આગામી મહિને શરૂ થઈ રહેલા ટી-૨૦ વર્લ્ડકપ પહેલાં ઈજામાંથી સાજો થઈ જશે. ટી-૨૦ વિશ્વકપ આઠ માર્ચથી ત્રણ એપ્રિલ દરમિયાન ભારતમાં યોજાવાનો છે. વોટસન ઓસ્ટ્રેલિયાની ૧૫ સભ્યોની ટી-૨૦માં સામેલ છે. એરોન ફિંચ, જેમ્સ ફોકનર અને નાથન કૂલ્ટર નાઇન પણ સંપૂર્ણપણે ફિટ થ‍વાની કોશિશ કરી રહ્યા છે. વોટસન ઈજા થયા બાદ યુએઈથી સવદેશ પાછો ફર્યો છે. યુએઈમાં તે પાકિસ્તાન સુપર લીગમાં રમી રહ્યો હતો.